turjo4nis/wikipedia-bn-dump-20250701 huggingface dataset:
হোজাই জেলা

হোজাই ভারতবর্ষের আসাম রাজ্যের একটি নতুন জেলা যা ১৫ ই আগস্ট ২০১৫, নগাঁও জেলার তিনটি তেহশিল হোজাই,দবকা এবং লঙ্কা নিয়ে সংগঠিত হয় ।
হোজাই এই নবগঠিত জেলার সদর।

ব্যুৎপত্তি

মধ্যযুগে হোজাই দিমাসা কাছাড়ি রাজ্যের একটি অংশ ছিল। আহোম বুরুঞ্জী মতে, দিমাসা কাছাড়ি রাজ্য দিকু নদী থেকে কলং নদী পর্যন্ত বিস্তৃত ছিল। হোজাই-এ বসবাসকারী দিমাসা কাছাড়িরা "হোজাই- কাছাড়ি" নামে পরিচিত ছিল । "হোজাই " দিমাসা উপজাতির একটি বংশ বা গোষ্ঠি, সম্ভবত হোজাই নামটি "হোজাই" গোষ্ঠীর নাম থেকে এসেছে। এখানে লোকমুখে সর্বাধিক প্রচলিত ভাষা সিলেটি ভাষা ব‍্যবহ্নত হয়। হোজাই সিলেটিরা বৃহত্তর কাছাড়ের সিলেটি মুলনিবাসীর সুপ্রাচীন ইতিহাস ও ঐতিহ্যের অবিচ্ছেদ্য অংশ।

জনপরিসংখ্যান

ভারতীয় আদমশুমারি ২০১১ মতে তিনটি তহশিল সংলগ্ন নবনির্মিত হোজাই জেলার মোট জনসংখ্যা ৯,৩১,২১৮। যার মধ্যে ৪৯,৯৫৬৫ জন মুসলমান ও ৪২,৪০৬৫ জন হিন্দু । অর্থ্যাৎ হোজাই জেলাতে জেলার জনসংখ্যার মধ্যে মুসলমানদের শতকরা হার ৫৩.৬৫% এবং হিন্দুদের শতকরা হার ৪৫.৫৩% । দবকা তহশিলে মুসলমানদের জনসংখ্যার শতকরা হার প্রায় ৮৭% থাকায় হোজাই জেলাতে সংখ্যাগরিষ্ঠ বেশি । হোজাই জেলার অন্যান্য তহশিলগুলো হিন্দুপ্রধান।  
২০০১ সনে বর্তমান হোজাই জেলার জনসংখ্যা ছিল ৭৪,৪৭৯১ যার মধ্যে ৩৭,৪২০৫ জন মুসলমান ও ৩৬,৫১৮০ জন হিন্দু। অর্থাৎ হোজাই জেলাতে হিন্দুদের জনসংখ্যার হার ছিল ৪৯.০৩%, মুসলমানদের ছিল ৫০.২৪% । হোজাই জেলাতে ২০০১ থেকে ২০১১ অবদি ২৫.০৩% বৃদ্ধি পেয়েছে।

রাজনীতি 

হোজাই জেলাতে তিনটি বিধানসভার আসন রয়েছে। এগুলো হচ্ছে যমুনামুখ, হোজাই, লামডিং। 
হোজাই জেলা নগাঁও লোকসভা কেন্দ্রর অন্তর্গত।

তথ্যসূত্র

আরও দেখুন 
শান্তিবন, হোজাই
যমুনামুখ বিধানসভা কেন্দ্র
দবকা

বহিঃসংযোগ

https://web.archive.org/web/20190113105446/http://nagaon.nic.in/hojai/

আসামের জেলা
হোজাই জেলা
২০১৫-এ আসামে প্রতিষ্ঠিত
২০১৫-এ প্রতিষ্ঠিত জনবহুল স্থান
ভারতের সংখ্যালঘু ঘনীভূত জেলা
জেমস ভিন্স

জেমস মাইকেল ভিন্স (; জন্ম: ১৪ মার্চ, ১৯৯১) পশ্চিম সাসেক্সের কাকফিল্ড এলাকায় জন্মগ্রহণকারী বিশিষ্ট ইংরেজ ক্রিকেটার। ইংল্যান্ড ক্রিকেট দলের অন্যতম সদস্য তিনি। বর্তমানে হ্যাম্পশায়ার কাউন্টি ক্রিকেট ক্লাবে খেলছেন। দলে তিনি মূলতঃ ডানহাতি মাঝারি সারির ব্যাটসম্যান। এছাড়াও ডানহাতে মিডিয়াম পেস বোলিং করেন জেমস ভিন্স। ২০০১-২০০৭ সাল পর্যন্ত উইল্টশায়ারে অবস্থিত ওয়ারমিনস্টার বিদ্যালয়ে অধ্যয়ন করেন তিনি। এরপর কর্মজীবন গঠনকল্পে পেশাদার ক্রিকেটের দিকে ঝুঁকে পড়েন। এছাড়াও অত্যন্ত প্রতিশ্রুতিশীল ফুটবলার হিসেবে ১৬ বছর বয়সে ট্রোব্রিজ টাউন এফ.সি. দলে খেলার পর রিডিং একাডেমি দলে ৩ বছর খেলেন।

খেলোয়াড়ী জীবন 
হ্যাম্পশায়ার ক্রিকেট একাডেমি থেকে স্নাতক ডিগ্রি লাভ করেন। একাডেমির সতীর্থ স্নাতকধারী বেনি হাওয়েল, ক্রিস মর্গান, টম পার্সন্স এবং হামজা রিয়াজুদ্দিনের সাথে তিনিও ২০০৯ সালে এক বছর মেয়াদে ক্লাবটির সাথে চৃক্তিতে আবদ্ধ হন। ১১ জুন, ২০০৯ তারিখে নটিংহ্যামশায়ারের বিপক্ষে কাউন্টি চ্যাম্পিয়নশীপে অভিষেক ঘটে তার। সাম্প্রতিক ক্রীড়ানৈপুণ্যের প্রেক্ষিতে ইংল্যান্ড অনূর্ধ্ব-১৯ দলের সদস্য মনোনীত হন ও বাংলাদেশের বিপক্ষে টেস্ট সিরিজে অংশ নেন।

হ্যাম্পশায়ারের পরামর্শক ও ইংল্যান্ডের সাবেক কোচ ডানকান ফ্লেচারের মতে, ভিন্স ইংল্যান্ডের সাবেক ব্যাটসম্যান মাইকেল ভনের আদলে গড়ে উঠেছেন।

২০০৯ মৌসুমে জন ক্রলি অবসর নিলে সকল স্তরের ক্রিকেটে হ্যাম্পশায়ারের নিয়মিত সদস্যরূপে প্রতিনিধিত্ব করতে থাকেন। ২০১০ সালে ফ্রেন্ডস প্রভিডেন্ট টি২০ প্রতিযোগিতায় শিরোপা বিজয়ী হ্যাম্পশায়ার দলের অন্যতম সদস্য ছিলেন তিনি। চূড়ান্ত খেলায় দলটি সমারসেটকে পরাজিত করে এ সাফল্য লাভ করে। প্রথম-শ্রেণীর কাউন্টি চ্যাম্পিয়নশীপে নিজস্ব প্রথম শতরান করেন ইয়র্কশায়ারের বিপক্ষে। খেলায় তিনি ১৮০ রান সংগ্রহ করেন। এ সময়ে জেমস অ্যাডামসের সাথে ২৭৮ রানের জুটি গড়েন যা প্রথম-শ্রেণীর ক্রিকেটে কাউন্টি দলটির চতুর্থ সর্বোচ্চ জুটিরূপে স্বীকৃত।

আন্তর্জাতিক ক্রিকেট 
৮ মে, ২০১৫ তারিখে আয়ারল্যান্ডের বিপক্ষে তার একদিনের আন্তর্জাতিকে অভিষেক ঘটে। এরপর ২৬ নভেম্বর, ২০১৫ তারিখে পাকিস্তানের বিপক্ষে টুয়েন্টি২০ আন্তর্জাতিকে অভিষিক্ত হন তিনি। তিন খেলার ঐ সিরিজে অনবদ্য ভূমিকা রাখার প্রেক্ষিতে ম্যান অব দ্য সিরিজের পুরস্কার লাভ করেন। মে, ২০১৬ সালে সফরকারী শ্রীলঙ্কার বিপক্ষে টেস্ট সিরিজে অংশ নেয়ার জন্য তাকে দলের সদস্যরূপে অন্তর্ভুক্ত করা হয়। হেডিংলিতে অনুষ্ঠিত সিরিজের প্রথম টেস্টে তাকে ক্যাপ দেয়া হয়। কিন্তু প্রথম ইনিংসে তিনি মাত্র ৯ রান তুলেন। স্লিপে অবস্থান করে বেন স্টোকসের বলে চমৎকার ক্যাচ তালুবন্দী করেন।

তথ্যসূত্র

আরও দেখুন 
 অ্যালাস্টেয়ার কুক
 ইংল্যান্ড ক্রিকেট দল
 ২০১৬ শ্রীলঙ্কা ক্রিকেট দলের ইংল্যান্ড ও আয়ারল্যান্ড সফর

বহিঃসংযোগ 
 
 

ইংরেজ ক্রিকেটার
১৯৯১-এ জন্ম
জীবিত ব্যক্তি
ইংল্যান্ডের টেস্ট ক্রিকেটার
ইংল্যান্ডের একদিনের আন্তর্জাতিক ক্রিকেটার
ইংল্যান্ডের টুয়েন্টি২০ আন্তর্জাতিক ক্রিকেটার
হ্যাম্পশায়ারের ক্রিকেটার
হ্যাম্পশায়ার ক্রিকেট অধিনায়ক
উইল্টশায়ারের ক্রিকেটার
করাচি কিংসের ক্রিকেটার
ইংরেজ ফুটবলার
কাকফিল্ডের ব্যক্তি
২০১৯ ক্রিকেট বিশ্বকাপের ক্রিকেটার
সিডনি থান্ডারের ক্রিকেটার
অকল্যান্ডের ক্রিকেটার
সিডনি সিক্সার্সের ক্রিকেটার
মুলতান সুলতান্সের ক্রিকেটার
নর্থ ভার্সাস সাউথের ক্রিকেটার
কোয়েটা গ্ল্যাডিয়েটর্সের ক্রিকেটার
রংপুর রাইডার্সের ক্রিকেটার
অক্ষীয় অয়নচলন

জ্যোতির্বিজ্ঞানে অক্ষীয় অয়নচলন হচ্ছে কোনো জ্যোতির্বস্তুর আবর্তনশীল অক্ষকে ঘিরে অভিকর্ষ-প্রভাবিত মন্থর ও অবিরল দোলিত চলন বা স্থান-পরিবর্তন ।

অক্ষীয় অয়নচলন বলতে সুনির্দিষ্টভাবে পৃথিবীর আবর্তন-অক্ষের অবিরল দোলিত চলনকেই বুঝায় যা , হেলেদুলে-ঘূর্ণায়মান একটি লাটিমের মতো , প্রায় ২৬,০০০ বছরব্যাপী এক চক্রে শীর্ষ-মিলিত এক জোড়া কোণ তৈরী করে ।

সাধারণত অয়নচলন বলতে চলনগতির এ মুখ্যাংশকেই বুঝায় ; কারণ পৃথিবীর অক্ষের সমরেখনে অন্যান্য পরিবর্তন , যেমন : অক্ষচলন ও মেরুচলন , মাত্রায় ক্ষীণ ।

অক্ষীয় অয়নচলনের ঘটনাদি

পরিবর্তনীয় মেরুতারা 

পরিবর্তনীয় মেরুতারা হলো অয়নচলনের ক্রম । বর্তমানে মেরু থেকে ১ অংশ (degee) দূরে থেকেও প্রায় ২.১ ঔজ্জ্বল্য নিয়ে উত্তরাকাশের ধ্রুবতারা (Polaris) খগোলকীয় উত্তর মেরুকে বেশ সুস্পষ্টভাবেই চিহ্নিত করছে ।

আরও দেখুন 
 তারামন্ডল
 নক্ষত্র

পাদটীকা 

ভূগোল
জ্যোতিষশাস্ত্রের প্রযুক্তিগত গুণক
সৌরভ গুর্জার

সৌরভ গুর্জার  একজন পেশাধারী মল্লযুদ্ধকারক এবং অভিনেতা। তাকে পৌরাণিক টিভি শো মহাভারতের ভীম চরিত্রের জন্যই বেশি জানা যায়।

পেশাদার মল্লযুদ্ধ জীবন

রিং কা কিং (২০১১-২০১২)
২০১১ সালের ডিসেম্বর মাসে তিনি টোটাল নন্‌স্টপ অ্যাকশন রেস্লিং (টিএনএ)-এর ভারতীয়প্রকল্প  'রিং কা কিং'-এ অংশগ্রহণ করেন, যেখানে তিনি ডেড্‌লি ডাঙ্গা নাম ব্যবহার করেন।

টেলিভিশন

তথ্যসূত্র

বহিঃসংযোগ
 

১৯৮৪-এ জন্ম
ভারতীয় চলচ্চিত্র অভিনেতা
জীবিত ব্যক্তি
২১শ শতাব্দীর ভারতীয় অভিনেতা
ভারতীয় পুরুষ পেশাদার কুস্তিগির
গোয়ালিয়রের ব্যক্তি
১৯৮৫-এ জন্ম
গোয়ালিয়র জেলার ব্যক্তি
২১শ শতাব্দীর পেশাদার কুস্তিগির
১৯৯৯ সালের বাংলাদেশী চলচ্চিত্রের তালিকা

১৯৯৯ সালে বাংলাদেশে মুক্তিপ্রাপ্ত চলচ্চিত্রের তালিকা।

মুক্তিপ্রাপ্ত চলচ্চিত্র সমূহ

আরও দেখুন 

 ১৯৯৮ সালের বাংলাদেশী চলচ্চিত্রের তালিকা
 ২০০০ সালের বাংলাদেশী চলচ্চিত্রের তালিকা
 বাংলাদেশের চলচ্চিত্র
 ঢালিউড

তথ্যসূত্র

বহিঃসংযোগ 
 ইন্টারনেট মুভি ডেটাবেজে বাংলাদেশী চলচ্চিত্র 

বছর অনুযায়ী বাংলাদেশী চলচ্চিত্রের তালিকা
১৯৯৯-এ বাংলাদেশ
২০০০ সালের বাংলাদেশী চলচ্চিত্রের তালিকা

২০০০ সালে বাংলাদেশে মুক্তিপ্রাপ্ত চলচ্চিত্রের তালিকা।

মুক্তিপ্রাপ্ত চলচ্চিত্র সমূহ

আরও দেখুন 

 ১৯৯৯ সালের বাংলাদেশী চলচ্চিত্রের তালিকা
 ২০০১ সালের বাংলাদেশী চলচ্চিত্রের তালিকা
 বাংলাদেশের চলচ্চিত্র
 ঢালিউড

তথ্যসূত্র

বহিঃসংযোগ 
 ইন্টারনেট মুভি ডেটাবেজে বাংলাদেশী চলচ্চিত্র 

বছর অনুযায়ী বাংলাদেশী চলচ্চিত্রের তালিকা
২০০০-এ বাংলাদেশ
দন্তাল যোনি

দন্তাল যোনি বা দন্তিল যোনি একটি লোককাহিনী যেখানে মনেকরা হয় যে নারী যোনিপথ দাঁতযুক্ত হতে পারে, এবং কোন পুরুষ দন্তাল যোনিযুক্ত নারীর সাথে সহবাস করলে সেই পুরুষ তার লিঙ্গে আঘাত পেতে পারে অথবা তার পুরুষত্বও নষ্ট হতে পারে।

লোককথা
এধরনের লোককাহিনী সাধারণত মানুষকে সতর্কীকরণের জন্য বর্ণনা করা হয়ে থাকে। এধরনের লোককথার দ্বারা সাধারণ মানুষকে কোনও অজানা নারীর সাথে সহবাস অথবা ধর্ষণ করা থেকে বিরত থাকার নির্দেশ দেওয়া হয়।

তথ্যসূত্র

বহিঃসংযোগ 
 Dr. Dean Edell Health Central
 Article at BBC - h2g2
 Artist's vision of Vagina Dentata

লোককথা
যোনি
কল্পিত শারীরস্থান
লোকজ্ঞান
লাতিন শব্দ ও বাক্যাংশ
ডোমার সরকারি কলেজ

ডোমার সরকারি কলেজ বাংলাদেশের  নীলফামারী জেলার ডোমার উপজেলায় অবস্থিত একটি ঐতিহ্যবাহী শিক্ষাপ্রতিষ্ঠান। কলেজটি ডোমার শহরের পশ্চিম পার্শ্বে মনোরম পরিবেশে অবস্থিত। এ কলেজটির মোট আয়তন ২৪.২৫ একর। কলেজটিতে বর্তমানে দিনাজপুর শিক্ষাবোর্ড ও জাতীয় বিশ্ববিদ্যালয়ের অধীনে উচ্চ মাধ্যমিক, স্নাতক ও স্নাতকোত্তর পর্যায়ে শিক্ষা প্রদান করা হয়।

ইতিহাস

অনুষদ ও বিভাগসমূহ 
কলেজটিতে উচ্চ মাধ্যমিক, স্নাতক (সম্মান), স্নাতক (পাস) শ্রেণীতে শিক্ষা প্রদান করে।

উচ্চ মাধ্যমিক
মানবিক বিভাগ 
বিজ্ঞান বিভাগ
ব্যবসায় শিক্ষা বিভাগ

স্নাতক (সম্মান)

ছাত্র সংগঠন 
নীলফামারী সরকারি কলেজে বিভিন্ন রাজনৈতিক সামাজিক সংগঠন তাদের কার্যক্রম পরিচালনা করে।

রাজনৈতিক সংগঠন 
বাংলাদেশ ছাত্রলীগ
বাংলাদেশ জাতীয়তাবাদী ছাত্রদল
বাংলাদেশ ইসলামী ছাত্রশিবির

সামাজিক সংগঠন 
বাংলাদেশ ন্যাশনাল ক্যাডেট কোর
রোভার স্কাউট
 যুব রেড ক্রিসেন্ট

তথ্যসূত্র

বহিঃসংযোগ

রংপুরের কলেজ
নীলফামারী জেলার মহাবিদ্যালয়
বাংলাদেশের সরকারি মহাবিদ্যালয়
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
১৯৬৯-এ প্রতিষ্ঠিত শিক্ষাপ্রতিষ্ঠান
সেরেন ওয়াটার্স

সেরেন রবার্ট ওয়াটার্স (জন্ম ১১ এপ্রিল ১৯৯০) একজন কেনীয় ক্রিকেটার। তিনি সারে কাউন্টির হয়ে খেলে থাকেন।

তথ্যসূত্র

জীবিত ব্যক্তি
১৯৯০-এ জন্ম
কেনীয় ক্রিকেটার
২০১১ ক্রিকেট বিশ্বকাপের ক্রিকেটার
কেনিয়ার একদিনের আন্তর্জাতিক ক্রিকেটার
ডারহাম বিশ্ববিদ্যালয়ের প্রাক্তন শিক্ষার্থী
ডারহাম বিশ্ববিদ্যালয়ের ক্রিকেটার
বাংলাদেশের বন্দরের তালিকা

বাংলাদেশ একটি নদীমাতৃক দেশ। এখানে সুদূর অতীতকাল থেকেই নদীপথে পণ্য ও যাত্রী পরিবহন ব্যবস্থা রয়েছে। এছাড়া দেশের সমুদ্র উপকূলে গড়ে উঠেছে বৃহৎ সমুদ্র বন্দর।

সমুদ্র বন্দর

নদীবন্দর
২০২৪ সালের ডিসেম্বরের হিসাবে, বাংলাদেশে নদীবন্দরের সংখ্যা ৫৪ টি।

স্থলবন্দর 
সক্রিয় স্থলবন্দর ১২ টি

তথ্যসূত্র

বাংলাদেশের বন্দর
বাংলাদেশের বৈদেশিক বাণিজ্য
আশুগঞ্জ বন্দর

আশুগঞ্জ বন্দর বাংলাদেশের ব্রাহ্মণবাড়িয়া জেলার আশুগঞ্জ শহরে মেঘনা নদীর তীরে গড়ে উঠেছে। এই বন্দরটি ভারত ও বাংলাদেশের "নৌ-ট্রানজিট চুক্তি"-র অধীনে পূর্ব ভারত থেকে আসা মাল খালাস করে উত্তর পূর্ব ভারত পৌঁছে দেবার জন্য আখাউড়া সীমান্ত দিয়ে। বন্দরটির জলের গভীরতা ৪ মিটার ও বর্ষার সময় গভীরতা বাড়ে।

নির্মাণ 
২০০৯ সালে আশুগঞ্জ বন্দরকে আধুনিক ও পূর্ণাঙ্গ বন্দরের উদ্যোগ গ্রহণ করে। একে আন্তর্জাতিক মানের অভ্যন্তরীণ কনটেইনার টার্মিনাল (আইসিটি) স্থাপনের পরিকল্পনা নেওয়া হয়। এ লক্ষ্যে ২০১০-এর জানুয়ারি মাসে একনেকের বৈঠকে আশুগঞ্জ বন্দর উন্নয়নে প্রায় ২৪৫ কোটি টাকার একটি প্রকল্প অনুমোদন করা হয়। ভারতীয় ঋণের টাকায় (এলওসি) এ বন্দর আধুনিকায়নের কথা ছিল। কিন্তু এখন পর্যন্ত এ ঋণ সহায়তা পাওয়া যায়নি। জানা গেছে, শুরুর দিকে এ প্রকল্প বাস্তবায়নের জন্য যে টাকা প্রাক্কলন করা হয়েছিল, তা এখন বেড়ে প্রায় দ্বিগুণ হয়েছে। বাড়তি অর্থ কোথা থেকে আসবে, সে বিষয়ে নৌ মন্ত্রণালয় এখনও পরিষ্কার করে কিছু বলেনি। বন্দরটিতে একটি জেটি রয়েছে যা নদীতে চলাচলকারি ছোট জাহাজ বা নৌকার ক্ষেত্রে উপযোগি হলেও সমুদ্রগামী বড় জাহাজ গুলির ক্ষেত্রে উপযুক্ত নয়। ফলে বন্দরটি মাল খালাসে সমস্যার সম্মুখীন হয়েছে। এছাড়া এখানে জলের গভীরতা কম। এই সমস্যা সমাধানে বন্দরটিতে নতুন জেটি ও নদীর ড্রেজিং করার কথা চলছে।

আরও 
 নারায়ণগঞ্জ বন্দর
 চাঁদপুর বন্দর
 পায়রা বন্দর

তথ্যসূত্র

বহিঃসংযোগ 

বাংলাদেশের নদী বন্দর
আশুগঞ্জ ভিত্তিক সংগঠন
বাংলাদেশের বন্দর
যমুনামুখ বিধানসভা কেন্দ্র

যমুনামুখ (বিধানসভা সমষ্টি বা কেন্দ্র) উত্তর-পূর্ব ভারতের  আসাম রাজ্যের ১২৬ টি বিধানসভার অন্যতম। এছাড়াও যমুনামুখ নগাঁও লোকসভা সমষ্টির একটি অংশ।

বিধানসভার সদস্যগণ 
 ১৯৫১: বি. কে. বরা, ভারতীয় জাতীয় কংগ্রেস
 ১৯৫৭: মৌলবী রহিমুদ্দিন আহমেদ, ভারতীয় জাতীয় কংগ্রেস
 ১৯৬২: বেগম আফিয়া আহমেদ, ভারতীয় জাতীয় কংগ্রেস
 ১৯৬৭: এল. পি. গোস্বামী, ভারতীয় জাতীয় কংগ্রেস
 ১৯৭২: দেবেন্দ্র নাথ বরা, ভারতীয় জাতীয় কংগ্রেস
 ১৯৭৮: মোজাম্মিল আলী চৌধুরী, জনতা পার্টি
 ১৯৮৩: মোহাম্মদ ফরমান আলী, ভারতীয় জাতীয় কংগ্রেস
 ১৯৮৫: আব্দুল জলিল রাগবী, নির্দল
 ১৯৯১: আব্দুল জলিল রাগবী, ভারতীয় জাতীয় কংগ্রেস
 ১৯৯৬: খলিলুর রহমান চৌধুরী, অসম গণ পরিষদ
 ২০০১: খলিলুর রহমান চৌধুরী, অসম গণ পরিষদ
 ২০০৬ (উপনির্বাচন): সিরাজ উদ্দিন আজমল, নিখিল ভারতীয় সংযুক্ত গণতান্ত্ৰিক মোৰ্চা
 ২০০৬: বদরুদ্দিন আজমল,  নিখিল ভারতীয় সংযুক্ত গণতান্ত্ৰিক মোৰ্চা
 ২০১১: সিরাজ উদ্দিন আজমল, নিখিল ভারতীয় সংযুক্ত গণতান্ত্ৰিক মোৰ্চা
 ২০১৪(উপনির্বাচন): আবদুর রহিম আজমল, নিখিল ভারতীয় সংযুক্ত গণতান্ত্ৰিক মোৰ্চা
 ২০১৬: আবদুর রহিম আজমল, নিখিল ভারতীয় সংযুক্ত গণতান্ত্ৰিক মোৰ্চা

সাধারণ নির্বাচন ২০১৬

আরো দেখুন 
 যমুনামুখ
 হোজাই জেলা
 আসাম বিধানসভার সমষ্টির তালিকা

তথ্যসূত্র 

আসামের বিধানসভা কেন্দ্র
হোজাই জেলা
জ্যাক বল

জ্যাকব টিমোথি জ্যাক বল (; জন্ম: ১৪ মার্চ, ১৯৯১) নটিংহ্যামশায়ারের ম্যান্সফিল্ডে জন্মগ্রহণকারী বিশিষ্ট ইংরেজ ক্রিকেটার। ইংল্যান্ড ক্রিকেট দলের অন্যতম সদস্য তিনি। দলে তিনি মূলতঃ ডানহাতি ব্যাটসম্যান হিসেবে খেলে থাকেন। পাশাপাশি ডানহাতে মিডিয়াম পেস বোলিংয়েও পারদর্শী জ্যাক বল। মার্কেট ওয়ারসপে অবস্থিত মেডেন স্কুলে পড়াশোনা করেছেন। তার কাকা ব্রুস ফ্রেঞ্চ ইংল্যান্ডের পক্ষে টেস্ট ক্রিকেটে প্রতিনিধিত্ব করেছেন।

প্রারম্ভিক জীবন 
জুলাই, ২০১০ সালে অনূর্ধ্ব-১৯ দলের পক্ষে অভিষেক ঘটে তার। সফরকারী শ্রীলঙ্কা অনূর্ধ্ব-১৯ দলের বিপক্ষে নর্দাম্পটনের কাউন্টি গ্রাউন্ড ও স্কারবোরার নর্থ মেরিন রোড গ্রাউন্ডে অনুষ্ঠিত দুই যুব টেস্টে অংশ নেন তিনি। এছাড়াও যুবদের একমাত্র ওডিআই ও যুবদের টুয়েন্টি২০ আন্তর্জাতিকে অংশ নেন।

নটিংহ্যামশায়ারের পক্ষে ২০০৯ সালে প্রো৪০ প্রতিযোগিতায় সাসেক্সের বিপক্ষে লিস্ট এ ক্রিকেটে অভিষেক ঘটে তার। ঐ মৌসুমে একমাত্র খেলায় অংশ নিলেও ওয়েস্ট ইন্ডিজের ডোয়াইন স্মিথের হ্যাট্রিকে নিজেকে জড়িয়ে ফেলেন। ২০১০ মৌসুমে ক্লাইডেসডেল ব্যাংক ৪০ প্রতিযোগিতায় লিচেস্টারশায়ারের বিপক্ষে অংশ নেন যা তার ঐ মৌসুমের একমাত্র খেলা ছিল। ২০১১ মৌসুমে চ্যাম্পিয়ন কাউন্টি খেলায় মেরিলেবোন ক্রিকেট ক্লাবের বিপক্ষে আবুধাবির শেখ জায়েদ ক্রিকেট স্টেডিয়ামে প্রথম-শ্রেণীর ক্রিকেটে অভিষেক ঘটে তার। খেলায় পাঁচ ওভার বোলিং করেও তিনি কোন উইকেট পাননি। এছাড়াও, নটিংহ্যামশায়ারের প্রথম ইনিংসে ৪ রান করে হামিদ হাসানের বলে আউট হন তিনি। দ্বিতীয় ইনিংসে ১৬ ওভারে ৩/৭২ লাভসহ অপরাজিত শূন্য রান করেন। ঐ খেলায় ১৭৪ রানে পরাজিত হয়েছিল তার দল।

ঐ মৌসুমে তার একমাত্র প্রথম-শ্রেণীর খেলায় অংশ নিলেও পরবর্তীকালে কাউন্টি দলের পক্ষে লিস্ট এ ক্রিকেটের আরও পাঁচ খেলায় অংশ নিয়েছিলেন। অদ্যাবধি ঐ খেলাগুলোয় তিনি ৬ উইকেট সংগ্রহ করেছেন, যার বোলিং গড় ৪২.৩৩ ও সেরা বোলিং পরিসংখ্যান ৩/৩২। এছাড়াও, ব্যাট হাতে ৪১ রান করেছেন ২০.৫০ গড়ে। তন্মধ্যে সর্বোচ্চ সংগ্রহ ছিল অপরাজিত ১৯। এছাড়াও, ২০১১ সালে ওল্ড ট্রাফোর্ডে অনুষ্ঠিত ফ্রেন্ডস প্রভিডেন্ট টি২০ প্রতিযোগিতায় ল্যাঙ্কাশায়ারের বিপক্ষে একমাত্র টুয়েন্টি২০ খেলায় অংশ নিয়েছেন তিনি।

আন্তর্জাতিক ক্রিকেট 
মে, ২০১৬ সালে প্রথমবারের মতো ইংল্যান্ড দলে খেলার জন্য মনোনীত হন। হেডিংলিতে অনুষ্ঠিত সফরকারী শ্রীলঙ্কার বিপক্ষে উদ্বোধনী টেস্টে অংশ নেন।

তথ্যসূত্র

আরও দেখুন 
 লিয়াম ডসন
 ইংল্যান্ড ক্রিকেট দল
 ২০১৬-১৭ ইংল্যান্ড ক্রিকেট দলের বাংলাদেশ সফর
 একদিনের আন্তর্জাতিক অভিষেকে ৫ উইকেট লাভকারী ক্রিকেটারদের তালিকা

বহিঃসংযোগ 
Jake Ball at ESPNcricinfo
Jake Ball at CricketArchive

ইংরেজ ক্রিকেটার
১৯৯১-এ জন্ম
জীবিত ব্যক্তি
ইংল্যান্ডের টেস্ট ক্রিকেটার
ইংল্যান্ডের একদিনের আন্তর্জাতিক ক্রিকেটার
একদিনের আন্তর্জাতিক ক্রিকেট অভিষেকে ৫ উইকেট লাভকারী ক্রিকেটার
নটিংহ্যামশায়ারের ক্রিকেটার
ম্যান্সফিল্ডের ব্যক্তি
ইংল্যান্ডের টুয়েন্টি২০ আন্তর্জাতিক ক্রিকেটার
সিডনি সিক্সার্সের ক্রিকেটার
সমারসেটের ক্রিকেটার
ডারহামের ক্রিকেটার
কেন্টের ক্রিকেটার
সৈরাট

সৈরাট (; সৈরাট ) ২৯ এপ্রিল ২০১৬ সালে মুক্তিপ্রাপ্ত একটি মারাঠি ভাষার রোমান্টিক চলচ্চিত্র। নাগরাজ পোপাতরাও মাঞ্জুলে পরিচালিত সৈরাটের প্রধান দুই চরিত্রে অভিনয় করেছেন রিঙ্কু রাজগুরু ও আকাশ তোসার। ছবিটি মারাঠি ছায়াছবির ইতিহাসে সর্বোচ্চ আয়ের রেকর্ড ভেঙে ফেলেছে। এটি প্রথম মারাঠি সিনেমা যা ১০০ কোটির ক্লাবে প্রবেশ করেছে। মাত্র ৪ কোটি বাজেটের চলচ্চিত্রটি ১১০ কোটি টাকা আয় করেছে। এই চলচ্চিত্রটি ১০০ দিনের বেশি সময় ধরে মহারাষ্ট্রের বিভিন্ন সিনেমা হলে প্রদর্শিত হয়।

এই চলচ্চিত্রটি ভারত ( কলকাতা ) - বাংলাদেশ যৌথ প্রযোজনায় বাংলা ভাষাতে "নূর জাহান"  নামে পুনঃনির্মাণ করা হচ্ছে এবং পরিচালনায় থাকছে অভিমূন্য মুখার্জী।

চলচ্চিত্রটি কন্নড় ভাষায় মানাসু মাল্লাগী  পুনঃনির্মিত হয়েছে এবং নায়িকা হিসাবে চলচ্চিত্রটিতে সৈরাটের নায়িকা রিঙ্কু রাজগুরু ছিলেন। এই চলচ্চিত্রটি কয়েকটি ভাষায় যেমন : তামিল, তেলুগু, পাঞ্জাবী ও হিন্দীতে পুনঃনির্মিত হবে।

কাহিনি সংক্ষেপ
উঁচু ও নিন্ম বর্ণের তরুণী-তরুণের প্রেম নিয়ে আবর্তিত হয়েছে সৈরাটের গল্প। প্রেমের কথা প্রকাশ হয়ে পড়লে নানান সামাজিক চাপের মুখে পড়ে তারা। এক পর্যায়ে তাদের শহর ত্যাগ করতে হয়।

অভিনয় 
 রিঙ্কু রাজগুরু ছিলেন অর্চনা পাটিল (আর্চি) এর চরিত্রে।
 আকাশ থোসার ছিলেন প্রশান্ত কার্লে (পারস্য) এর চরিত্রে।
 আরবাজ শেখ ছিলেন সেলিম শেখের চরিত্রে।
 তানাজি বালগুন্ডে ছিলেন প্রদীপ বানসুডে (লেংডু) এর চরিত্রে।

সঙ্গীত
সৈরাট ছবির সঙ্গীত পরিচালনায় এই প্রথম হলিউডের সনি স্কোরিং স্টেজে কোনও ভারতীয় ছবির সঙ্গীত রেকর্ড করা হয়েছে। সঙ্গীত পরিচালক জুটি অজয়-অতুল কাজ করেছেন এই চলচ্চিত্রে।

খ‍্যাতি অর্জন
৬৬তম বার্লিন আন্তর্জাতিক চলচ্চিত্র উৎসবে সৈরাট জেনারেশান ১৪প্লাস সেকশানে প্রদর্শিত হয়। এছাড়াও জাতীয় চলচ্চিত্র পুরস্কারে বিশেষ জুরি পুরস্কার পান অভিনেত্রী রিঙ্কু রাজগুরু।

তথ্যসূত্র

__নির্ঘণ্ট__
__নতুন_অনুচ্ছেদের_সংযোগ__

২০১৬-এর চলচ্চিত্র
মারাঠি চলচ্চিত্র
২০১৬-এর প্রণয়ধর্মী নাট্য চলচ্চিত্র
ভারতীয় চলচ্চিত্র
ভারতীয় প্রণয়ধর্মী নাট্য চলচ্চিত্র
অজয়-অতুল সুরারোপিত চলচ্চিত্র
ভারতে ধর্ষণ সম্পর্কে চলচ্চিত্র
ভারতে সম্মান রক্ষার্থে হত্যা
জিমি কামান্দে

জেমস কাবাঠা কামান্দে (যিনি জিমি কামান্দে হিসেবে পরিচিত) (জন্ম ডিসেম্বর ১২, ১৯৭৮) একজন কেনীয় ক্রিকেটার। তিনি একজন ডান হাতি ব্যাটসম্যান এবং অফ-স্পিন বোলার। মূলত একটি ফাস্ট-মিডিয়াম বোলার, কামান্দে ২০০৪ সালে একজন স্পিনার বোলার হিসেবেও আত্মপ্রকাশ করেন।

কামান্দে ইংল্যান্ডে ১৯৯৯ সালের বিশ্বকাপে কেনিয়ার হয়ে তার একদিনের আন্তর্জাতিক খেলায় অভিষেক ঘটান।

তথ্যসূত্র

বহিঃসংযোগ 

১৯৭৮-এ জন্ম
জীবিত ব্যক্তি
কেনীয় ক্রিকেটার
কেনিয়ার একদিনের আন্তর্জাতিক ক্রিকেটার
কেনিয়ার টুয়েন্টি২০ আন্তর্জাতিক ক্রিকেটার
১৯৯৯ ক্রিকেট বিশ্বকাপের ক্রিকেটার
২০০৭ ক্রিকেট বিশ্বকাপের ক্রিকেটার
২০১১ ক্রিকেট বিশ্বকাপের ক্রিকেটার
ইস্টার্ন এসের ক্রিকেটার
কেনিয়া জাতীয় ক্রিকেট দলের অধিনায়ক
রূপনারায়ণ নদ

রূপনারায়ণ নদ হল দ্বারকেশ্বর নদ এবং শিলাই নদীর মিলিত প্রবাহ। দ্বারকেশ্বর নদ পুরুলিয়ার ছোটনাগপুর মালভূমি থেকে উৎপন্ন হয়ে বাঁকুড়া জেলার মধ্য দিয়ে প্রবাহিত হয়ে পশ্চিম মেদিনীপুর জেলার ঘাটাল শহরের কাছে শিলাই নদীর সঙ্গে মিলিত হয়ে রূপনারায়ণ নদীর জন্ম হয়; এরপর কিছুপথ প্রবাহিত হয়ে তা পুরনো দামোদর নদ বা মুণ্ডেশ্বরী নদীর সঙ্গে মিলিত হয়। এই মিলিত স্রোত এরপর হুগলি নদীতে এসে পড়ে। নদীটির মোট দৈর্ঘ্য প্রায় 180 কিলোমিটার। নদীটি ইলিশ মাছের জন্য বিখ্যাত। এছাড়া এই নদীর তীরেই স্থাপিত হয়েছে কোলাঘাট তাপবিদ্যুৎ কেন্দ্র। নদীটি বর্ষার সময় বন্যার সৃষ্টি করে। তাই নদীটিতে কিছু স্থানে নদী বাঁধ গড়া হয়েছে। নদীটিকে কেন্দ্র করে জলপথে পণ্য পরিবহনের কথা ভাবছে কেন্দ্র সরকার।  নদীটি বর্তমানে নাব্যতা সংকট, দূষন জলের সমস্যায় জর্জরিত।

তথ্যসূত্র

ভারতের নদী
পশ্চিমবঙ্গের নদী
সেন্টার ফর ইন্টারনেট অ্যান্ড সোসাইটি

দ্য সেন্টার ফর ইন্টারনেট অ্যান্ড সোসাইটি (সিআইএস) (অর্থঃ ইন্টারনেট ও সমাজের জন্য কেন্দ্র) হলো একটি বেঙ্গালুরু-ভিত্তিক সংগঠন যেটি মূলত​ বহুনিয়মানুবতী গবেষণা ও অ্যাডভোকেসিকে নিয়ে কাজ করে। ইন্টারনেট ও সমাজের ক্ষেত্রে সিআইএস সাধারণত ডিজিটাল বহুত্ববাদ, জনগণের জবাবদিহিতা (বা পাব্লিক অ্যাকাউন্টিবিলিটি) এবং শিক্ষা-সংক্রান্ত অনুশীলনের উপর কাজ করে থাকে।

উইকিমিডিয়ার প্রকল্পসমূহ

উইকিমিডিয়া ফাউন্ডেশন সিআইএসকে ইংরেজি তথা ভারতীয় উপমহাদেশের বিভিন্ন ভাষায় উইকিপিডিয়া সহ উইকিমিডিয়ার অন্যান্য প্রকল্পগুলির ও বিভীন্ন ভারতীয় ভাষায় বিনামূল্যে জ্ঞান-এর উন্ন​য়ন ও প্রচারের জন্য একটি প্রকল্প মঞ্জুর করে। ফাউন্ডেশনের অনুদানটি ভারতে উইকিমিডিয়ার বিনামূল্যে জ্ঞান বিতরণ প্রকল্পে ব্যাপকতর সহায়তার লক্ষ্যে করা হয়। দুই বছরের এই প্রকল্পের প্রথম বছরের জন্য অনুদান পরিমাণ ১,১০,০০,০০০ টাকা (২০০,০০০ মার্কিন ডলার) ছিল।

স্বতন্ত্র ২০১৪ 
১৮ই থেকে ২০শে ডিসেম্বর, ২০১৪-এ তিরুবনন্তপুরম, কেরলায় অনুষ্ঠিত পঞ্চম আন্তর্জাতিক মুক্ত সফটওয়্যার সম্মেলন স্বতন্ত্র ২০১৪-এ সিআইএস অংশগ্রহণ ও সমর্থন করে।

তথ্যসূত্র

বহিঃসংযোগ

 অফিসিয়াল ওয়েবসাইট 
 Tara Textreader, a boon for the visually-challenged - টাইমস অব ইন্ডিয়া 
 Does India need its own Bayh-Dole? - ইন্ডিয়ান এক্সপ্রেস 
 Wiki’s worth, on a different turf - লাইভ মিন্ট 
 When the virtual world gets a room - দ্য হিন্দু ডিসেম্বর ২২, ২০০৯  

অলাভজনক সংগঠন
বেসরকারি সংস্থা
ভারত ভিত্তিক অলাভজনক সংগঠন
ইন্টারনেট সম্পর্কিত প্রতিষ্ঠান
হেরা পঞ্চমী

হেরা পঞ্চমী হল ভারতের ওড়িশা রাজ্যের অন্তর্গত পুরী শহরের জগন্নাথ মন্দিরের একটি উৎসব। এই উৎসবটি রথযাত্রা উৎসবের একটি অঙ্গ। আষাঢ় মাসের শুক্লা পঞ্চমী তিথিটি ‘হেরা পঞ্চমী’ নামে পরিচিত। এটি হিন্দু দেবী লক্ষ্মীর উৎসব হিসেবে পরিচিত।

হিন্দু বিশ্বাস অনুসারে, রথযাত্রা উপলক্ষ্যে জগন্নাথ তার ভ্রাতা বলরাম ও ভগিনী সুভদ্রাকে নিয়ে রথযাত্রায় বের হন। জগন্নাথের পত্নী মহালক্ষ্মী মন্দিরেই থেকে যান। এতে মহালক্ষ্মী জগন্নাথের উপর ক্রুদ্ধ হন এবং গুণ্ডিচা মন্দিরে একটি পালকিতে করে সুবর্ণ মহালক্ষ্মী রূপে এসে যত শীঘ্র সম্ভব মন্দিরে ফেরার জন্য জগন্নাথকে ভয় দেখান। মহালক্ষ্মীকে তুষ্ট করার জন্য জগন্নাথ তাকে ‘আজ্ঞা মালা’ (সম্মতির মালা) উপহার দেন। মহালক্ষ্মীকে ক্রুদ্ধ থেকে সেবকেরা গুণ্ডিচার প্রধান দরজাটি বন্ধ করে দেন। মহালক্ষ্মী নকচন দ্বার দিয়ে প্রধান মন্দিরে ফিরে আসেন। একটি স্বতন্ত্র প্রথা অনুসারে, মহালক্ষ্মী তার অন্যতম অনুচরকে জগন্নাথের রথ নান্দীঘোষের একটি অংশ ধ্বংস করার নির্দেশ দেন। গুণ্ডিচা মন্দিরের বাইরে একটি তেঁতুল গাছের পিছনে লুকিয়ে তিনি এটি দেখেন। কিছুক্ষণ পর তিনি লুকিয়ে জগন্নাথ মন্দিরে ফিরে আসেন এবং হেরা গোহরি পথ নামে একটি আলাদা পথে মন্দিরে প্রবেশ করেন।  এই অনুষ্ঠানটি দেখার জন্য পুরীতে প্রচুর ভক্ত সমাগম হয়।

ইতিহাস 
জগন্নাথ মন্দিরের হেরা পঞ্চমী উৎসবের উল্লেখ স্কন্দপুরাণে পাওয়া যায়। মন্দিরের ইতিহাস অনুসারে, এই উৎসব শুরু হয়েছিল রাজা কপিলেন্দ্র দেবের রাজত্বকালে। তার আগে হেরা পঞ্চমী মন্ত্রোচ্চারণের মাধ্যমে প্রতীকী উপায়ে পালিত হত। মাদলা পাঁজি অনুসারে, রাজা কপিলেন্দ্র দেব সেই প্রথার পরিবর্তে সোনার মহালক্ষ্মী মূর্তি গড়িয়ে বর্তমান উপায়ে উৎসবটির প্রচলন ঘটান।

তথ্যসূত্র

আরও দেখুন 
 গুণ্ডিচা মন্দিরে রথযাত্রার অনুষ্ঠান
 পুরীর জগন্নাথ মন্দিরের উৎসব ও অনুষ্ঠানগুলির তালিকা

জগন্নাথের উৎসব
ভারতের ধর্মীয় উৎসব
হিন্দু উৎসব
ভারতের হিন্দু উৎসব
২০০১ সালের বাংলাদেশী চলচ্চিত্রের তালিকা

২০০১ সালে বাংলাদেশে মুক্তিপ্রাপ্ত চলচ্চিত্রের তালিকা।

মুক্তিপ্রাপ্ত চলচ্চিত্র সমূহ

আরও দেখুন 

 ২০০০ সালের বাংলাদেশী চলচ্চিত্রের তালিকা
 ২০০২ সালের বাংলাদেশী চলচ্চিত্রের তালিকা
 বাংলাদেশের চলচ্চিত্র
 ঢালিউড

তথ্যসূত্র

বহিঃসংযোগ 
 ইন্টারনেট মুভি ডেটাবেজে বাংলাদেশী চলচ্চিত্র 

বছর অনুযায়ী বাংলাদেশী চলচ্চিত্রের তালিকা
২০০১-এ বাংলাদেশ
মহেঞ্জো দারো (চলচ্চিত্র)

মহেঞ্জো দারো () হল ২০১৬ সালে মুক্তিপ্রাপ্ত একটি ভারতীয় মহাকাব্যিক রোম্যান্টিক অ্যাডভেঞ্জার চলচ্চিত্র। এই ছবিটির কাহিনিকার ও পরিচালক হলেন আশুতোষ গোয়ারিকর। সিদ্ধার্থ রায় কাপুর ইউটিভি মোশন পিকচার্সের পক্ষ থেকে এবং সুনীতা সুনীতা গোবরিকর আশুতোষ গোবরিকর প্রোডাকশনসের (এজিপিএল) পক্ষ থেকে এই ছবিটি প্রযোজনা করেন। ছবির মুখ্য ভূমিকায় অভিনয় করেন হৃতিক রোশন ও পূজা হেগড়ে। ছবিটির পটভূমি প্রাচীন সিন্ধু সভ্যতা ও সেই সভ্যতার অন্যতম প্রধান শহর তথা অধুনা বিশ্ব ঐতিহ্যবাহী স্থান হিসেবে স্বীকৃত মহেঞ্জোদারো।

গল্প

মহেঞ্জো দারো ছবিটির পটভূমিকা খ্রিস্টপূর্ব ২০১৬ অব্দের সিন্ধু সভ্যতা। সেই সময় এই সভ্যতা ছিল উন্নতির সর্বোচ্চ স্তরে। ছবির নায়ক এক কৃষক (হৃতিক রোশন) মহেঞ্জোদারো শহরে এসে উপস্থিত হয় এবং এক প্রভাবশালী যুবতীর (পূজা হেগড়ে) প্রেমে পড়েন। সেই কৃষককে এরপর শহরের সমাজপতিদের সম্মুখীন হতে হয় এবং তাদের সভ্যতাকে রক্ষা করার জন্য সমূহ বিপদের বিরুদ্ধে যুদ্ধ করতে হয়।

নির্মাণ

গোবরিকর তিন বছরেরও বেশি সময় ধরে গবেষণা করে চিত্রনাট্য রচনা করেন। এই সময় তিনি তাঁর কাল্পনিক কাহিনিটিকে বিশ্বাসযোগ্য করে তোলার জন্য পুরাতত্ত্ববিদদের সঙ্গে কাজ করেন। ছবিটির শ্যুটিং হয়েছিল ভূজে,  সঙ্গীত পরিচালনা করেন এ. আর. রহমান ও ছবির গানগুলি রচনা করেন জাভেদ আখতার। ২০১৬ সালের ১২ আগস্ট ছবিটি বিশ্বব্যাপী মুক্তিলাভ করে। সমালোচকেরা প্রধানত এই ছবিটির নেতিবাচক সমালোচনা করেন।

অভিনেতা ও অভিনেত্রী
 হৃতিক রোশন - সারমান
 পূজা হেগড়ে - চানি
 কিরন বেদী - মাহাম, সিনেট প্রধান
 অরুণোদয় সিং - মুঞ্জা, মাহামের পুত্র
 সুহাসিনী মুলে - লাশি, মাহামের স্ত্রী
 নিতিশ ভরদ্বাজ - দুর্জান, সারমানের কাকা
 কিশোরী সাহানে - বিমা, সারমানের কাকি
 শারাদ কেলকার - স্রুজান
 মানিশ চৌধুরী - পুরোহিত
 নরেন্দ্র ঝা - জাখিরো
 সাজি চৌধুরী - কুল্কা
 তুফায়েল খান রিগু - ইশ্মে দাগান, সুমেরীয়
 দিগন্ত হাজেরিকা - লথার, পাহারাদার
 নেয়না ত্রিবেদী - জুনু
 উমাং ভ্যাস - হোজো
 কেসি ফ্রাঙ্ক - বাকার
 মাইকেল হমিক - জোকার

চলচ্চিত্র নির্মাণের স্থান 
এই চলচ্চিত্রটি গুজরাতের ভূজ মহারাষ্ট্রর থানে ও জব্বলপুরের বিভিন্ন স্থানে দৃশ্য ধারণ করা হয়েছে। এছাড়া চলচ্চিত্রটি ঐতিহাসিক পটভূমিকায় নির্মাণ করা হয়েছে ফলে এর ভিজুয়াল এফেক্ট করা হয়েছে উচ্চমানের।

বক্স অফিস
মহেঞ্জো দারো মুক্তি পাবার প্রথম ১০ দিনে বিশ্বব্যাপী  রুপি (₹) আয় করেছে। এবং এই ছবিটি মুক্তির প্রথম সপ্তাহে বিশ্বব্যাপী  রুপি (₹) আয় করেছে।

ভারত
এই ছবিটি প্রথম ১০ দিনে ভারতে  রুপি (₹) আয় করেছে।

বিদেশ
মহেঞ্জো দারো প্রথম ১০ দিনে ভারত ছাড়া অন্যান্য দেশে ৩.৯ মিলিয়ন ডলার ($) আয় করেছে। শুধুমাত্র উত্তর আমেরিকাতেই মহেঞ্জো দারো আয় করেছে ৯৯১,২৩৯ ডলার ($)।

তথ্যসূত্র

বহিঃসংযোগ

২০১৬-এর চলচ্চিত্র
হিন্দি ভাষার চলচ্চিত্র
ভারতীয় চলচ্চিত্র
২০১০-এর দশকের ঐতিহাসিক চলচ্চিত্র
ভারতীয় ঐতিহাসিক অ্যাকশন চলচ্চিত্র
জনপ্রিয় সংস্কৃতিতে সিন্ধু উপত্যকা সভ্যতা
প্রাচীন ভারতের পটভূমিতে নির্মিত চলচ্চিত্র
ভারতীয় ঐতিহাসিক দুঃসাহসিক চলচ্চিত্র
মধ্যপ্রদেশে ধারণকৃত চলচ্চিত্র
গুজরাতে ধারণকৃত চলচ্চিত্র
এ. আর. রহমান সুরারোপিত চলচ্চিত্র
ইউটিভি মোশন পিকচার্সের চলচ্চিত্র